এবার ‘ঘৃণ্য’ ট্রেন্ডে গা ভাসালেন মাস্ক! শুরু বিতর্ক

ওয়েব ডেস্ক : সোশাল মিডিয়ায় এখন বিভিন্ন ধরণের ট্রেন্ড (Trend) দেখা যায়। কোনওটা খুব ভালো। আবার কোনওটা খুব খারাপ। তবে এক্স (X)-এর একটি ট্রেন্ড নিয়ে জোর বিতর্ক শুরু হয়েছে। তা হল, গ্রকের (Grok) সাহায্যে যে কোনও কাউকে পড়িয়ে দেওয়া হচ্ছে বিকিনি। যা নিয়ে বিতর্ক চলছেই। এর মাঝে এই ট্রেন্ডে গা ভাসিয়ে নিজেকে বিকিনি পরালেন এলন মাস্ক (Elon Musk)। কিন্তু প্রশ্ন উঠছে কেন ?

জানা গিয়েছে, মাস্কের (Musk) নির্দেশেই এই ছবি বানানো হয়েছে। ছবিটিকে ‘পারফেক্ট’ বলে প্রশংসাও করেছেন তিনি। এমনকি নিজের সেই রিটুইট করেছেন মাস্ক। অনেকেই মনে করছেন, বিকিনি পরিহিত ছবি শেয়ার করে সব সমালোচনার জবাব দিয়েছেন মাস্ক। তিনি হয়তো এতে কিছু আপত্তিকর বিষয় দেখছেন না।

আরও খবর : ইরানে মোল্লাতন্ত্রের বিরুদ্ধে আন্দোলনে হাজার হাজার মানুষ!

তবে বিষয়টিকে যতই হালকা ভাবে নিক এক্স (X) কর্তা। কিন্তু নিন্দার ঝড় বয়ে চলেছে। কারণ, বহু ব্যবহারকারী গ্রক ব্যবহার করে মহিলাদের অর্ধনগ্ন ছবি তৈরি করছে। যা রীতিমতো উদ্বেগ তৈরি করেছে।

কারণ এভাবে কারোর অনুমতি ছাড়া যদি কারোর নগ্ন বা বিকিনি পরিহিত ছবি বানানো হয়, তা হলে তা ওই ব্যক্তি বা মহিলার জন্য সম্মানহানীকর হতে পারে। তবে নিজের বিকিনি পড়ে ছবি পোস্ট করে মাস্ক এই ‘বিপজ্জনক’ ট্রেন্ডকে একপ্রকার লঘু করেই দেখালেন বলেই মনে করছে ওয়াকিবহাল মহল।

প্রসঙ্গত, মাস্ক (Musk)। চ্যাটজিপিটি ও জেমিনিকে টক্কর গ্রক চ্যাটবটটি আনা হয়েছিল। কিন্তু এখন সেই গ্রকই মহিলাদের নগ্ন ছবি তৈরি করছে।যা নিয়ে বিতর্ক বাড়ছেই।